Page:Oxford Book of English Verse 1250-1900.djvu/708

 My lanely hearth burn'd bonnie, And smiled my ain Marie; I've left a' my heart behin' In my ain countree.

The bud comes back to summer, And the blossom to the bee; But I'll win back, O never, To my ain countree.

O, I am leal to high Heaven, Where soon I hope to be, An' there I'll meet ye a' soon Frae my ain countree!

590. Hame, Hame, Hame

Hame, hame, hame, O hame fain wad I be— O hame, hame, hame, to my ain countree!

When the flower is i' the bud and the leaf is on the tree, The larks shall sing me hame in my ain countree; Hame, hame, hame, O hame fain wad I be— O hame, hame, hame, to my ain countree!

The green leaf o' loyaltie's beginning for to fa', The bonnie White Rose it is withering an' a'; But I'll water 't wi' the blude of usurping tyrannie, An' green it will graw in my ain countree.

O, there's nocht now frae ruin my country can save, But the keys o' kind heaven, to open the grave; That a' the noble martyrs wha died for loyaltie May rise again an' fight for their ain countree.